Landslaget må sannsynligvis vinne resten av kampene for å unngå playoff

FOR EN SCORING, FORREN: Stefan Johansen (fra h.) gratulerer målscorer Vegard Forren, mens Alexander Tettey, Tom Høgli og Markus Henriksen følger på. Foto: Bjorn S. Delebekk , VG

Norge må trolig slå begge stormaktene for å stjele EM-plassen

SOFIA (VG) De norske spillerne snakket offensivt om sjansen

for direkteplass til EM etter seieren mot Bulgaria, men faktum er at det blir knalltøft.

Oppdatert 4. september 2015

Artikkelen er over fem år gammel

Norges gruppe Italia 7 4 3 0 10 - 5 15

Kroatia 7 4 3 0 16 - 3 14

Norge 7 4 1 2 8 - 8 13

Bulgaria 7 2 2 3 7 - 8 8

Aserb. 7 1 2 4 4 - 11 5

Malta 7 0 1 6 1 - 11 1 Vinneren, gruppetoer og beste grupptreer til EM-sluttspillet i Frankrike 2016. De åtte øvrige gruppetreerne til omspill. Vis mer

Det viktigste med 1-0-seieren i Sofia i går var at 3. plassen i gruppa nå med all sannsynlighet er sikret. Dermed er landslaget i rute mot playoff mot en annen gruppetreer i november, hvor vinneren kvalifiserer seg til EM i Frankrike neste sommer.

– Vi har heng på de to første nå. Vi må gripe sjansen vi har fått, sier matchvinner Vegard Forren, og sikter til Kroatia og Italia, som per nå ligger an til gruppens direkteplasser til EM.

Sett denne? Her går Høgmo bananas etter seieren

Les også VG-børsen: Slik spilte Norge

Hvs vi forutsetter at det blir norsk hjemmeseier mot Malta i oktober, er situasjonen denne:

Den gode nyheten er at Norge med seier mot begge stormaktene i høst er sikret EM-plass.

Den dårlige er at BEGGE trolig må beseires for å klare direktekvalifisering til mesterskapet.

For selv om vi sier at Norge tar en overraskende seier hjemme mot Kroatia på søndag, skal det godt gjøres å passere Luka Modric og kompani på slutt-tabellen uten full pott også mot Italia i Roma i siste gruppespillskamp.

VG+: Derfor bytter Ødegaard ofte farge på skoene

Problemet er at kroatene er ferdig med de antatt vanskeligste kampene i gruppen. Laget har igjen et Bulgaria som ikke har noe å spille for hjemme, og gruppens svakeste lag Malta borte, i tillegg til Norge. Med seier i disse to andre kampene ender laget to poeng foran Norge s

elv med tap på Ullevaal.

Og skulle de gå på et uavgjortresultat i en av sine to siste kamper, vil laget fortsatt være foran Norge på innbyrdes oppgjør etter 5-1-kampen i mars. Tre kroatiske poeng til sammen vil imidlertid sende Norge til EM uten poeng mot Italia.

Les også: En taktisk triumf

Muligheten for å snyte Italia for direkteplassen virker også liten. Men italienerne – som så vidt slo Malta 1-0 i går kveld – har igjen det mulige bananskallet Aserbajdsjan borte, og tross alt ikke håpløse Bulgaria hjemme før kvaliken avsluttes mot Norge.

Likevel er det slik at hvis for eksempel Norge slår Kroatia og Malta, mens Italia usannsynlig nok bare tar to poeng i sine to neste kamper, vil Norge likevel havne bak Italia med tap i Roma. I et slikt scenario vil imidlertid uavgjort være nok for å ende foran.

Den beste av de ni gruppetreerne kommer også direkte til EM. Akkurat nå, med flere kamper spilt enn enkelte av rivalene, leder Norge denne tabellen. Her er det så mange X-er og Y-er at sjansen ikke skal utelukkes dersom Norge slår enten Italia eller Kroatia. Men mest sannsynlig holder det ikke med kun tre poeng mot stormaktene her heller.

Da blir det playoff, sannsynligvis mot en seedet gruppetreer.

PS! Kroatia har i dag anket poengtrekket på ett poeng på grunn av et nazisymbol på banen i forrige kamp. Et medhold her vil nødvendigvis gjøre det enda vanskeligere for Norge å ta dem igjen.

Publisert: 04.09.15 kl. 07:04 Oppdatert: 04.09.15 kl. 13:26

Les også